[{"text_idx": "#000001", "text": "Paf korvpalli meistriliiga veerandfinaalseeria avama\u0308ngus alistas Tartu U\u0308likool Maks & Moorits vo\u0303o\u0303rsil po\u0303hiturniiri kolmanda asetusega AVIS UTILITAS Rapla meeskonna 77:67. Vo\u0303idu vo\u0303ti oli o\u0303nnestunud neljas veerandaeg, mis vo\u0303ideti 26:12. Charles Barton to\u0303i meeskonna parimana 22 punkti ja andis seitse korviso\u0308o\u0308tu, Emmanuel Wembi lisas 21 punkti ja 12 lauapalli."}, {"text_idx": "#000002", "text": "Rapla Sadolini spordihoones peetud ma\u0308ng kulges mo\u0303lemalt poolt suurte to\u0303usude ja mo\u0303o\u0303nadega. Kodumeeskonna ma\u0308ngu pa\u0308rssis nende u\u0308he senise liidri, ma\u0308ngujuhi Brandon Childressi po\u0303lvevigastuse to\u0303ttu eemale ja\u0308a\u0308mine. See ei takistanud neil aga avaminutitel 12:4 eduseisu haaramast. Peamist rolli selles ma\u0308ngis Al-Wajid Aminu, kes viskas nii korve kui tegutses ha\u0308sti visete blokeerimisel. Tartu meeskonna vedas ka\u0308ima Rootsi koondislane Charles Barton ning tema korvidest ja so\u0308o\u0308tudest oli peagi ma\u0308ng viigis 16:16. Tartu meeskond ei lasknud ka veerandi lo\u0303puminutitel hoogu maha ja vo\u0303itsid selle 25:17."}, {"text_idx": "#000003", "text": "Teisel veerandil oli Tartu korraks isegi 12 punktiga ees, kui Rapla vastas omakorda 12:0 spurdiga ja kolm minutit enne poolajavilet oli seis viigis 29:29. Poolaja lo\u0303ppskoori 39:33 vormistas Shaquille Doorsoni neli ja\u0308rjestikkust punkti."}, {"text_idx": "#000004", "text": "Tasava\u0308gisel kolmandal veerandi alguses sai Rapla ka\u0308tte u\u0308heksapunktilise eduseisu, mille tartlased peagi taas nelja-viie punkti peale tagasi said. Selliselt kulges veerandaeg ka lo\u0303puni ja viimasele neljandikule mindi Rapla 55:51 eduseisus."}, {"text_idx": "#000005", "text": "Neljas ma\u0308nguperiood kujunes aga vo\u0303o\u0303rustajate jaoks va\u0308ga keeruliseks. Mitmed po\u0303hima\u0308ngijad sattusid vigadega ha\u0308tta ning ru\u0308nnakul ei leitud kuidagi o\u0303igeid lahendusi. Rapla esimesed punktid tulid alles pa\u0308rast seitset ma\u0308nguminutit, samas kui Tartu meeskond oli selle ajaga visanud 16 punkti. Meeskondlikult ma\u0308nginud tartlastel sa\u0308ras sel perioodil enim Emmanuel Wembi, kes sai ka\u0308tte nii lauapalle kui to\u0303i korve. Charles Bartoni kaugvise tegi poolteist minutit enne lo\u0303puvilet seisuks 70:53 ja viimaste minutite vabaviskevo\u0303istluses said raplakad vahet ku\u0308ll pisut va\u0308iksemaks, aga lo\u0303ppskooriks ikkagi Tartu kindel 77:67 vo\u0303it."}, {"text_idx": "#000006", "text": "Ligi 37 minutit ma\u0308nginud Charles Barton to\u0303i meeskonna parimana 22 punkti ja andis seitse korviso\u0308o\u0308tu. Emmanuel Wembi lisas 21 punkti, 11 lauapalli ja kolm korviso\u0308o\u0308tu. Robin Kivi viskas u\u0308heksa punkti."}, {"text_idx": "#000009", "text": "Kahe vo\u0303iduni peetava veerandfinaalseeria teine ma\u0308ng peetakse reedel, 23. aprillil kell 18.00 Tartus. Vajadusel on kolmas ma\u0308ng laupa\u0308eval, 24. aprillil kell 17.00 Raplas."}]